Gemeentevernuwing 17-22 Sept Ps 78 » Somerstrand Gemeente
Gemeentevernuwing 17-22 Sept Ps 78
Lees hierdie week Hoofstuk 5 van "Faith Begins at Home"
Vertel vir mekaar van die kerk van jul kinderjare (ouers vertel vir kinders). Wat onthou jy van kerk? Watter rol het die kerk in jou kinderjare gespeel?
Lees Psalm 78:1-7
Wat staan vir julle uit met die lees van die teks?
Vers 4 van die Psalm sê dat ons vir die volgende geslag sal vertel wat die Here gedoen het. Vertel vir mekaar waarmee die Here besig is in jou lewe, of van 'n keer wat jy God se krag ervaar het.
[Vir volwassenes:] As die fondament van reëls nie 'n verhouding is nie, lei dit tot rebellie (vers 7). Wat is die verskil tussen gehoorsaamheid wat uit 'n verhouding groei en gehoorsaamheid wat net reëls nakom? Hoe kweek ons gehoorsaamheid uit wat uit 'n verhouding kom?
Mark Holmen skryf in hoofstuk 5 van "Faith Begins at Home" oor die voorreg van kerk toe gaan. Hy praat ook van die gesindheid waarmee ons aan 'n kerk behoort: "Thy will be done" of "my will being done". Dan sê hy: "The degree to which you actively engage yourself in the life of an intentional Christian community is the degree to which you'll be satisfied as a family" (bl. 126-127). Wat dink julle? Watter rol speel die kerk in 'n individu – en 'n familie – se geloofslewe?
Dink terug oor die "Radikale Vernuwing" reeks van die afgelope paar weke. Vertel vir mekaar: (1) wat is die belangrikste punt wat jy wil onthou? (2) Wat is een ding wat jy gaan doen?
Written by Marlein van Deemter on 14/09/2012 . Posted in Radikale vernuwing
Tags: faith begins at home, faith@home, gemeente, kerk, Kleingroepe, kleingroepmateriaal, materiaal, vernuwing